चिरांनि बिजनी पानबारि बुरिसुति दैयाव सिनायनो हायै सुबुंनि गोथै देहा बोखांनो मोनदों। पानबारि हाथाइसालिनि सोनाब फारसे थानाय ब्रिड्नि गाहाइयावनो नांथाना दंमोन गोथै देहाया। दिनै बेलासि समाव हाथाइसालियाव फैनाय सानैसो सुबुङा गोथै देहाखौ नुस’नो आरो पानबारि थानासिम खौरां हरो। गोथै देहा मोननाय थावनियाव पानबारि थानानि OC बिथां उट्टम कुमार दलेआ नुजाथिना राइजोफोरनि हेफाजाबै गोथै देहाखौ बोखांनानै पस्टमरटेमनि थाखाय लाना थाङो। एरैहाय सिनायनो हायै गोथै देहाखौ लानानै ओनसोलनाङै सोमोनांनाय थासारि सोमजिदों। मख’नो गोनांदि गोथै देहानि देहायाव गांसे लंपेन्ट दंमोन आरो गोथै देहाया मोनामखांबायमोन होनना गोबांआ मिथि होदों।